Uned 111: Galwedigaethau toi

# Enghraifft o gynllun gwaith

Mae’r cynllun gwaith enghreifftiol hwn yn cynnwys dysgu yn yr ystafell ddosbarth ac mewn gweithdai ar gyfer Uned 111. Mae’n seiliedig ar oddeutu 3 awr y sesiwn am 46 sesiwn. Mae’n enghraifft yn unig o gynllun gwaith posibl, ac mae’n seiliedig ar theori a gwaith ymarferol mewn canolfan Addysg Bellach, ond gellir ei addasu i gyd-fynd â’r holl gyfleusterau dysgu gyda’r addasiadau angenrheidiol i ddiwallu anghenion dysgwyr unigol.

**Gallwch ddefnyddio'r cynllun gwaith enghreifftiol fel y mae, ei addasu neu dynnu cynnwys ohono i greu cynllun gwaith sy'n addas i'ch anghenion chi o ran ei gyflwyno. Gellir ei addasu hefyd drwy ychwanegu gweithdai theori ac ymarferol i gynorthwyo dysgwyr sydd ag amser dysgu ychwanegol neu sydd ei angen.**

Hefyd, dylai canolfannau ymgorffori’r themâu canlynol, lle bo hynny’n briodol, fel llinynnau sy’n rhedeg drwy bob un o adrannau’r cymhwyster. Er nad oes cyfeiriad penodol atynt yn yr adran ar gynnwys adrannau, mae City and Guilds o’r farn bod y rhain yn hanfodol wrth addysgu’r cymhwyster:

* ystyriaethau iechyd a diogelwch, yn enwedig yr angen i bwysleisio wrth ddysgwyr fod yn rhaid iddynt ystyried iechyd a diogelwch pobl eraill yn ogystal â nhw eu hunain
* Sgiliau Hanfodol (Cymhwyso Rhif, Cyfathrebu, Llythrennedd Digidol a Chyflogadwyedd)
* tasgau estynedig a materion gwahaniaethu, cynhwysiant, hawl a chydraddoldeb
* materion ysbrydol, moesol, cymdeithasol a diwylliannol
* addysg amgylcheddol a materion Ewropeaidd cysylltiedig
* gwerthoedd Prydeinig
* defnyddio technoleg gwybodaeth dysgu.

Uned 111: Galwedigaethau toi

# Enghraifft o gynllun gwaith

**Cwrs/cymhwyster:** Cymhwyster Sylfaen mewn Adeiladu a Pheirianneg Gwasanaethau Adeiladu **Enw'r tiwtor:** Rhowch enw’r tiwtor yma

**Nifer y sesiynau**:46 **Oriau cyflwyno**: 140 **Lleoliad**:Rhowch y lleoliad yma **Grŵp**: Rhowch y grŵp yma

|  |
| --- |
| **Deilliannau dysgu**   1. Deall yr egwyddorion sylfaenol mewn galwedigaethau gwaith to 2. Gwybod beth yw’r gofynion ar gyfer gwaith llechi a theilsio 3. Gosod gorchuddion to 4. Deall y meini prawf perfformiad a’r dulliau o werthuso perfformiad |

| Sesiwn | Amcanion/Deilliannau Dysgu **Bydd y dysgwr yn:** | Gweithgareddau ac adnoddau | Gwiriad sgiliau |
| --- | --- | --- | --- |
| Sesiwn 1 | 1. **Gosod gorchuddion to**   3.1 Sicrhau amgylchedd gweithio diogel | Gweithgareddau:   * Torri’r garw i sefydlu grŵp. * Cyflwyno’r uned i’r dysgwyr. * Taith o amgylch y gweithdy. * Gweithdrefnau a pholisïau mewn argyfwng. * Rheolau a rheoliadau. * Cyfarpar mynediad a chyfarpar diogelu personol. * Trafodaeth mewn parau: beth yw defnyddio dŵr i atall llwch ac RPE? A ddylid defnyddio’r naill neu’r llall neu’r ddau? Pam? Ai dim ond y person sy’n torri sydd angen gwisgo RPE?   Adnoddau:   * Rhestr wirio ar gyfer cynefino * **PowerPoint 1: Gweithio’n ddiogel** * **Taflen waith 1: Peryglon** * **Taflen waith 2: Crynhoi gweithio’n ddiogel** * Bydd gan y tiwtor fasgiau llwch i’r dysgwyr roi cynnig arnyn nhw * [disc cutting roof tile cutting - nfrc.pdf (citb.co.uk)](https://www.citb.co.uk/documents/topics/health-safety/hs%20cdp%20control%20resources/disc%20cutting%20roof%20tile%20cutting%20-%20nfrc.pdf) | Cwestiynau uniongyrchol ac agored i gadarnhau bod y dysgwyr yn deall yr uned.  **Taflenni gwaith 1 a 2** |
| Sesiwn 2 | 1. **Gwybod beth yw’r gofynion ar gyfer gwaith llechi a theilsio**   2.2 Gofynion diogelwch ar gyfer gweithio ar uchder | Gweithgareddau:   * Trafod sut mae defnyddio platfformau gwaith a chyfarpar mynediad sylfaenol yn ddiogel. * Trafod y gwahaniaethau rhwng diogelu pawb a diogelu personol. * Egluro arferion da wrth ddefnyddio platfformau gwaith a chyfarpar mynediad. * Trafod peryglon gweithio mewn llefydd uchel ac wrth ddefnyddio platfformau gwaith a chyfarpar mynediad sylfaenol. * Trafodaeth grŵp: sut gall cyflogi gweithwyr newydd greu peryglon ychwanegol? * Gweithgaredd: mewn grwpiau eglurwch sut mae glaw, gwynt, gwres ac eira yn gallu effeithio ar eich rôl yn y maes adeiladu. * Mewn grwpiau, dyluniwch boster yn amlinellu diogelwch ysgolion. Dylai’r syniadau gynnwys: * arferion gweithio diogel * pethau i’w gwneud a phethau i’w hosgoi * diagramau/lluniau * sloganau * rheolau * cyngor. * Gweithgaredd ymarferol: codi ysgol yn unol â chyfarwyddyd y tiwtor.   Adnoddau:   * **PowerPoint 2: Gweithio mewn mannau uchel** * [Work at height - Occupational health and safety (hse.gov.uk)](https://www.hse.gov.uk/work-at-height/index.htm) | Trafodaethau yn yr ystafell ddosbarth  Asesiad gan gyd-fyfyrwyr |
| Sesiwn 3 | 1. **Deall yr egwyddorion sylfaenol mewn galwedigaethau gwaith to**   1.1 Mathau o deilsio a gwaith llechi naturiol   1. **Gwybod beth yw’r gofynion ar gyfer tasg llechi a theilsio**   2.3 Strwythur y to | Gweithgareddau:   * Gofynnwch i’r dysgwyr a oes unrhyw un yn gallu enwi math o deils. * Edrychwch ar wahanol fathau o deils a thrafod y gwahaniaethau rhyngddynt. * Cyflwynwch brif gyfrifoldebau töwr a theilsiwr. * Bydd y dysgwyr yn llunio diagram o do sylfaenol i ddangos lle mae pob cydran yn mynd.   Adnoddau:   * **PowerPoint 3 Strwythur to** * **Taflen waith 3: Strwythur to** * Enghreifftiau o deils lapiad sengl, lapiad dwbl a llechi | Trafodaethau yn yr ystafell ddosbarth  **Taflen waith 3**  Asesiad gan gyd-fyfyrwyr |
| Sesiwn 4 | 1. **Deall yr egwyddorion sylfaenol mewn galwedigaethau gwaith to**   1.1 Mathau o deilsio a gwaith llechi naturiol  1.2 Yr offer a’r cyfarpar sy’n cael eu defnyddio   1. **Gwybod beth yw’r gofynion ar gyfer gwaith llechi a theilsio**   2.1 Deall rôl y töwr a’r teilsiwr | Gweithgareddau:   * Trafodwch sut mae gosod gorchuddion lapiad sengl i’r bondo. * Disgrifiwch sut mae mesur gorchuddion to lapiad sengl i leoli estyllen stribed bondo. * Eglurwch y bargod lleiaf sydd ei angen ar gyfer gorchuddion to lapiad sengl wrth y bondo. * Disgrifiwch y berthynas rhwng goleddf y to a’r bargod. * Nodwch y ffordd briodol o osod ar gyfer cwrs y bondo. * Trafodaeth: a yw’n fwy effeithiol defnyddio teils sydd wedi torri neu wedi’u difrodi dan y bondo; pam?   Adnoddau:   * **PowerPoint 4: Gorchuddion to lapiad sengl** * **Taflen waith 4: Teils lapiad sengl** | Trafodaethau yn yr ystafell ddosbarth  **Taflen waith 4**  Asesiad gan gyd-fyfyrwyr |
| Sesiwn 5 | 1. **Deall yr egwyddorion sylfaenol mewn galwedigaethau gwaith to**   1.1 Mathau o deilsio a gwaith llechi naturiol  1.2 Yr offer a’r cyfarpar sy’n cael eu defnyddio   1. **Gwybod beth yw’r gofynion ar gyfer gwaith llechi a theilsio**   2.1 Deall rôl y töwr a’r teilsiwr | Gweithgareddau:   * Trafodwch sut mae lleoli a gosod teils plaen. * Eglurwch y fformiwla sy’n cael ei defnyddio i gyfrifo mesur estyll stribed ar gyfer teils plaen, gan gynnwys sefydlu safle’r cwrs cyntaf a'r estyllen stribed bondo. * Disgrifiwch y broses o ffurfio bondo i orffen cafnau ac ymylon main. * Disgrifiwch sut mae gosod bondo ymyl ac ategwaith a theils cwrs cyntaf. * Trafodaeth grŵp: beth yw’r gofynion hoelio ar gyfer teils plaen cwrs cyntaf a bondo yn ôl BS 5534? Pam ei bod yn bwysig dilyn y canllawiau hyn? * Gweithgaredd grŵp: gosod y cwrs cyntaf a’r cwrs bondo o deils plaen ar ymyl ac ategwaith. Rhannwch yn ddau grŵp, un yn gwneud ymylon ac un yn gwneud ategweithiau. Tynnwch ddiagram gyda labeli sy’n dangos: * sut mae teils y cwrs cyntaf a’r bondo yn cael eu lleoli * sut mae’r estyllen stribed yn cael ei lleoli * sut bydd y teils yn cael eu gosod * teils o ba faint bydd yn cael eu defnyddio. * Cyflwynwch i’r grŵp arall gydag esboniadau.   Adnoddau:   * **PowerPoint 5: Gorchuddion to lapiad dwbl** * **Taflen waith 5: Ffics cyntaf** * **Taflen waith 6: Teils lapiad dwbl** | Trafodaethau yn yr ystafell ddosbarth  **Taflenni gwaith 5 a 6**  Asesiad gan gyd-fyfyrwyr |
| **Sesiwn 6** | 1. **Deall yr egwyddorion sylfaenol mewn galwedigaethau gwaith to**   1.1 Mathau o deilsio a gwaith llechi naturiol  1.2 Yr offer a’r cyfarpar sy’n cael eu defnyddio   1. **Gwybod beth yw’r gofynion ar gyfer gwaith llechi a theilsio**   2.1 Deall rôl y töwr a’r teilsiwr | Gweithgareddau:   * Mae rhai offer wedi’u cynllunio’n benodol i’w defnyddio gyda llechi. All unrhyw un enwi rhai? * Nodwch y dull sy’n cael ei ddefnyddio i gyfrifo’r mesur ar gyfer llechi naturiol gan gynnwys safle estyllen stribed cwrs cyntaf a bondo. * Disgrifiwch safle’r twll ar gyfer bondo llechi naturiol. * Disgrifiwch nodweddion ffurfio bondo mewn perthynas â’r llechen. * Disgrifiwch y broses graddio a threfnu wrth osod llechi naturiol.   Adnoddau:   * Enghreifftiau o lechi o raddfeydd gwahanol i’w trin. * **PowerPoint 6: Llechi naturiol ar doeau** * **Taflen waith 7: Llechi naturiol** | Trafodaethau yn yr ystafell ddosbarth  **Taflen waith 7**  Asesiad gan gyd-fyfyrwyr |
| **Sesiwn 7** | 1. **Gosod gorchuddion to**   3.2 Paratoi cefndiroedd | Gweithgareddau:   * Cyflwynwch osod systemau awyru bondo a rhwystrau tân. * Trafodaeth grŵp: pa ddeunyddiau sy’n cael eu defnyddio i helpu i atal tân rhag lledaenu wrth osod toeau? Ble mae’r deunyddiau rhwystr tân yn cael eu rhoi? * Gweithgaredd mewn parau: rhowch ddau reswm pam mae awyru bondo yn bwysig a’i drafod fel grŵp. * Disgrifiwch y rheswm dros addasu uchder byrddau ffasgia i fondo ar gyfer systemau awyru. * Disgrifiwch y gwahaniaethau rhwng toeon cynnes a thoeon oer. * Trafodaeth grŵp: beth yw cydrannau rheoli aer a deunyddiau cynnal ffelt? Ble fyddai’r rhain yn cael eu rhoi? Pam maen nhw’n cael eu defnyddio? Beth allai ddigwydd os na fydden nhw’n cael eu defnyddio? Adborth i weddill y grŵp   Adnoddau:   * Enghreifftiau o ddeunyddiau rhwystr tân i’r grŵp eu trin a’u trafod. * Bwrdd ffasgia i’w ddefnyddio fel cymorth gweledol wrth egluro uchder ayb. * Enghreifftiau o gydrannau llif aer a deunyddiau cynnal ffelt i annog trafodaeth/cwestiynau. * **PowerPoint 7: Gosod cefndiroedd a chydrannau toeau ategol** * **Taflen waith 8: Cefndiroedd** | Trafodaethau yn yr ystafell ddosbarth  **Taflen waith 8**  Asesiad gan gyd-fyfyrwyr |
| **Sesiwn 8** | 1. **Gwybod beth yw’r gofynion ar gyfer gwaith llechi a theilsio**   2.4 Gofynion gosod ar gyfer estyll stribed, llechi a theils   1. **Gosod gorchuddion to**   3.2 Paratoi cefndiroedd  3.3 Gosod is-haen, mesur a marcio a nodi llinellau llorweddol. | Gweithgareddau:   * Trafodwch sut mae gosod is-haenau, estyll stribed ac estyll croes yn ôl y mesur a’r lapiad isaf. * Trafodaeth grŵp: pa fathau gwahanol o is-haen sy’n cael eu defnyddio ar doeau ar oleddf? * Trafodwch sut mae rhoi is-haen wrth ategwaith ac agoriadau. * Trafodwch y gwahanol fathau o is-haenau sy’n cael eu defnyddio mewn toeau ar oleddf a chladin fertigol. * Disgrifiwch ofynion plygiadau unionsyth a thapio/selio lapiadau yn unol ag argymhellion. * Trafodwch pryd dylid defnyddio estyll croes. * Disgrifiwch y gwahanol fathau o bren a maint yr estyll stribed sy’n cael eu defnyddio i osod teils a llechi yn unol ag argymhellion. * Mewn grwpiau trafodwch sut mae gosod, torri a hoelio estyll stribed: * mewn ffurfiant cyffredinol * wrth ymylon main a chafnau * wrth ymylon * gosod ar waith maen.     Adnoddau:   * Darnau/enghreifftiau o fathau o is-haenau i’w trafod. * Enghreifftiau o seliau/tapiau i’w trafod a defnyddio diagramau i ddangos y gofynion sylfaenol. * **PowerPoint 7: Gosod cefndiroedd a chydrannau toeau ategol** * **Taflen waith 9: Cefndiroedd cwestiynau aml-ddewis** | Trafodaethau yn yr ystafell ddosbarth  **Taflen waith 9**  Asesiad gan gyd-fyfyrwyr |
| **Sesiwn 9** | **3. Gosod gorchuddion to**  3.6 Gosod systemau ymyl sych a chrib | Gweithgareddau:   * Gofyniad i gael pethau ychwanegol i osod: mewn grwpiau, trafodwch pam mae angen cael pethau ychwanegol i osod wrth osod teils crib. Beth allai’r rhain fod? Adborth ac edrych ar rai enghreifftiau. * Gweithgaredd grŵp: enwch ddwy fantais a dwy anfantais i ymylon sych wrth gymharu ag ymylon wedi’u gosod. * Gwahanol fathau o systemau crib gosod sych: mewn dau grŵp, pob un i drafod math gwahanol o system gosod sych (wedi’i hawyru neu heb ei hawyru). Paratowch gyflwyniad pum munud i amlinellu’r system, ar gyfer beth mae modd ei defnyddio a’i manteision. Cyflwynwch o flaen gweddill y grŵp, gan wneud yn siŵr bod y tîm i gyd yn cymryd rhan. * Trafodwch sut mae paratoi haen waelodol a lle i osod i’r ymylon a gosod systemau ymylon sych. * Disgrifiwch y gofynion bargod ar gyfer gwahanol fathau o ffurfiannau ymylon teils a llechi wrth ddefnyddio deunyddiau gosod. * Disgrifiwch y deunyddiau sydd eu hangen i gymysgu morterau. * Rhestrwch y gwahanol fathau o gydrannau ategol sydd eu hangen i osod teils a llechi yn sownd i ymylon yn unol ag argymhellion. * Disgrifiwch y gorffeniadau gwahanol sy’n cael eu defnyddio i ffurfio ymyl sych mewn teils a llechi. * Rhestrwch y cydrannau gwahanol sydd eu hangen i ffurfio ymylon sych mewn teils a llechi. * Trafodwch sut mae gosod cydrannau crib awyru sych a gosod gwlyb i dderbyn teils a llechi. * Disgrifiwch y cydrannau ategol sy’n cael eu defnyddio i gryfhau uniadau morter ac ymylon wrth osod teils crib yn wlyb. * Eglurwch y rheswm dros ddefnyddio pethau ychwanegol i osod pennau cribau a chyffyrdd yn unol ag argymhellion. * Disgrifiwch y gofynion llif aer ar lefel crib ar gyfer to ar oleddf. * Rhestrwch y cydrannau sydd eu hangen i orffen crib ymyl sych ac wedi’i awyru’n sych mewn teils a llechi. * Trafodaeth grŵp: beth yw estyllen talcen? Beth mae’n ei ddiogelu?   Adnoddau:   * **PowerPoint 8: Gosod sych** * Enghreifftiau o bennau crib i’w trin a’u trafod. | Trafodaethau yn yr ystafell ddosbarth  Asesiad gan gyd-fyfyrwyr |
| Sesiwn 10 | 1. **Gosod gorchuddion to**   3.5 Gorchuddio’r to gyda llechi neu deils gan ddefnyddio’r dulliau gosod cywir. | Gweithgareddau:   * Trafodwch sut mae gosod gorchuddion to lapiad sengl llawn ac wedi’u torri ar ategweithiau ac agoriadau. * Disgrifiwch y gofynion ar gyfer toriadau wrth ategweithiau ar gyfer gorchuddion to lapiad sengl. * Trafodaeth grŵp: beth yw llinell berpendicwlar a phryd fyddai’n cael ei defnyddio ar do? Sut mae’r llinellau hyn yn cael eu creu? * Eglurwch bwysigrwydd cadw llinellau perpendicwlar. * Gweithgaredd tîm trefn gosod teils plaen wrth ategweithiau – rhannwch yn ddau dîm. Yn erbyn y cloc, rhowch yr eitemau yn y drefn gywir ar gyfer gosod teils plaen ac ategweithiau. Trafodwch beth fyddai ei angen arnoch yn gyntaf. Gwnewch yn siŵr bod yr holl dîm yn cytuno â’ch dilyniant terfynol. Trafodwch y dilyniant fel grŵp. * Gan weithio mewn dau dîm – Tîm Bonet a Thîm Aris – dylai dysgwyr lunio disgrifiad o’r broses osod ar gyfer eu teilsen i’w gyflwyno i’r grŵp arall. Gall y dysgwyr ddefnyddio siart llif, diagramau, proses cam wrth gam, templedi cerdyn ac arddangosiad ac ati. Edrychwch ar bob un o’r teils i helpu.   Adnoddau:   * **PowerPoint 9: Gosod gorchuddion to lapiad sengl** * Enghreifftiau o deils ymyl fain bonet ac aris ar gyfer pob grŵp. | Trafodaethau yn yr ystafell ddosbarth  Asesiad gan gyd-fyfyrwyr |
| Sesiwn 11 | 1. **Gosod gorchuddion to**   3.5 Gorchuddio’r to gyda llechi neu deils gan ddefnyddio’r dulliau gosod cywir.  3.6 Gosod systemau ymyl sych a chrib | * Trafodwch sut mae gosod gorchuddion lapiad sengl i ymylon. * Rhestrwch y gwahanol fathau o systemau ymyl sych sydd ar gael ar gyfer gorchuddion to lapiad sengl. * Disgrifiwch y drefn gosod briodol ar gyfer systemau ymylon gosod gwlyb a sych? * Disgrifiwch y gosodiadau priodol ar gyfer rhoi teils ymyl gorchuddedig yn sownd. * Trafodwch sut mae gosod a diogelu teils crib i orchuddion to lapiad sengl. * Disgrifiwch y broses osod allan ar gyfer gorchuddion to lapiad sengl i linell y crib. * Disgrifiwch y ffurfiad morter i’r crib ar gyfer gosod gwlyb a’r angen am bethau ychwanegol i osod teils sy’n cael eu gosod ar rywbeth gwlyb. * Disgrifiwch y gwahanol fathau o systemau crib gosod sych. * Disgrifiwch y broses gosod ar gyfer systemau crib gosod sych. * Disgrifiwch y dulliau gwahanol o orffen pennau crib. * Trafodwch y gwahanol fathau o systemau gosod ymyl. Beth yw'r gwahaniaeth rhyngddynt? Beth yw’r manteision a’r anfanteision? * Trafodwch sut mae defnyddio pethau i osod yn gwneud y crib yn gryfach. * Proses gosod ar gyfer cribau onglog: Bydd y dysgwyr yn llunio proses syml sy’n amlinellu sut mae gosod teilsen crib onglog. Adborth ar y broses i weddill y grŵp.   Adnoddau:   * **PowerPoint 9: Gosod gorchuddion to lapiad sengl** * **Taflen waith 10: Cwestiynau aml-ddewis lapiad sengl** * Enghreifftiau o gydrannau ar gyfer y grŵp. * Enghreifftiau o slipiau deintell//eitemau gosod diogelwch * [How To Install Slate Continuous Dry Verge | European Plastics](https://www.europeanplastics.co.uk/fitting-instructions-for-slate) * [Roofing\_brochure\_webJuly14.pdf (welshslate.com)](http://www.welshslate.com/wp-content/uploads/2013/07/Roofing_brochure_webJuly14.pdf) | Trafodaethau yn yr ystafell ddosbarth  **Taflen waith 10**  Asesiad gan gyd-fyfyrwyr |
| Sesiwn 12 | 1. **Gosod gorchuddion to**   3.5 Gorchuddio’r to gyda llechi neu deils gan ddefnyddio’r dulliau gosod cywir. | Gweithgareddau:   * Trafodwch sut mae gosod teils plaen llawn ac wedi’u torri i ategweithiau, agoriadau ac ymylon. * Disgrifiwch y drefn ar gyfer gosod teils plaen ac ategweithiau. * Disgrifiwch y gwahanol fathau o unedau hindreulio i’w defnyddio mewn agoriadau. * Eglurwch y gwahanol fathau o systemau gosod ymylon a ddefnyddir ar gyfer teils plaen. * Disgrifiwch y dulliau gwahanol i ffurfio ymyl teils plaen. * Trafodwch sut mae torri a gosod teils plaen i orffeniadau ymyl fain. * Disgrifiwch y gofynion estyll stribed i dderbyn teils ymyl fain * Eglurwch yr eitemau gosod sy’n cael eu defnyddio i roi teils ymyl fain yn sownd. * Disgrifiwch y broses gosod ar gyfer teils ymyl fain ac egluro sut mae teils crib ymyl fain sy’n cael eu gosod yn cael eu rhoi’n sownd i deils plaen.   Adnoddau:   * **PowerPoint 10: Gosod gorchuddion to lapiad dwbl** * [Hip details with plain clay roof tiles (dreadnought-tiles.co.uk)](https://www.dreadnought-tiles.co.uk/Hips) | Trafodaethau yn yr ystafell ddosbarth  Asesiad gan gyd-fyfyrwyr |
| Sesiwn 13 | 1. **Gosod gorchuddion to**   3.6 Gosod systemau ymyl sych a chrib | Gweithgareddau:   * Trafodwch sut mae gosod a diogelu teils crib i deils plaen. * Disgrifiwch leoliad estyllen stribed yr ochr uchaf ar gyfer teils plaen concrid a chlai. * Eglurwch y gofynion ar gyfer rhoi bondo ochr uchaf yn sownd a’r system sy’n cael ei defnyddio. * Disgrifiwch y cymysgedd morter a’r dulliau priodol i dderbyn teils crib. * Disgrifiwch y gofynion llif aer ar gyfer systemau crib top sych wedi’u hawyru.   Adnoddau:   * **PowerPoint 10: Gosod gorchuddion to lapiad dwbl** * **Taflen waith 11: Cwestiynau aml-ddewis lapiad dwbl** | Trafodaethau yn yr ystafell ddosbarth  **Taflen waith 11**  Asesiad gan gyd-fyfyrwyr |
| Sesiwn 14 | 1. **Gosod gorchuddion to**   3.5 Gorchuddio’r to gyda llechi neu deils gan ddefnyddio’r dulliau gosod cywir. | Gweithgareddau:   * Trafodwch sut mae gosod llechi naturiol llawn ac wedi’u torri i ategweithiau ac agoriadau. * Disgrifiwch y drefn gosod ar gyfer llechi naturiol ac ategweithiau. * Disgrifiwch y gwahanol fathau o unedau hindreulio sy’n cael eu defnyddio mewn agoriadau. * Eglurwch bwysigrwydd y patrwm hoelio a lled llechi. * Trafodwch sut mae gosod a diogelu teils crib i lechi naturiol. * Eglurwch ofynion estyllen stribed yr ochr uchaf ar gyfer llechi naturiol. * Disgrifiwch y gofynion er mwyn atal i’r llechi uchaf rhag codi. * Disgrifiwch y broses gosod ar gyfer cribau onglog.   Adnoddau:   * **PowerPoint 11: Gosod llechi naturiol maint rheolaidd** * **Taflen waith 12: Cwestiynau aml-ddewis llechi** | Trafodaethau yn yr ystafell ddosbarth  **Taflen waith 12**  Asesiad gan gyd-fyfyrwyr |
| 15–47  Y sesiynau sy’n weddill (98 awr) | 1. **Gosod gorchuddion to**   3.1 Sicrhau amgylchedd gweithio diogel  3.2 Paratoi cefndiroedd  3.3 Gosod is-haen, mesur a marcio a nodi llinellau llorweddol.  3.4 Cyfrifo’n gywir  3.5 Gorchuddio’r to gyda llechi neu deils gan ddefnyddio’r dulliau gosod cywir.  3.6 Gosod systemau ymyl sych a chrib  3.7 Gwerthuso a dadansoddi perfformiad   1. **Deall y meini prawf perfformiad a’r dulliau o werthuso perfformiad**   4.1 Gwerthuso yn erbyn safonau  4.2 Dadansoddiad o berfformiad | Gweithgareddau’r gweithdy:   * Defnyddiwch ddulliau priodol i asesu pa mor addas yw’r is-strwythur ar gyfer toi ac ail-doi. * Dewiswch y cyfarpar diogelu personol cywir sydd ei angen i osod gorchuddion to, cefndiroedd a chydrannau toeau, * Dewiswch yr adnoddau a'r deunyddiau priodol sydd eu hangen i osod gorchuddion to, cefndiroedd a chydrannau toeau, * Defnyddiwch y dulliau cywir i gymysgu morterau. * Defnyddiwch y cyfarpar mynediad sydd ei angen ar gyfer y gwaith yn ofalus gan ddilyn y ddeddfwriaeth gysylltiedig. * Diogelwch y gwaith a’r ardal gyfagos rhag difrod yn unol â’r fanyleb a roddir.   Adnoddau:   * **Taflen waith 13: Gosod cefndiroedd a chydrannau toeau** * **Taflen waith 14: Gosod teils plaen** * **Taflen waith 15: Gosod teils sy'n cydblethu** * **Taflen waith 16: Gosod llechi naturiol** * **Taflen waith 17: Myfyrio** | Monitro gallu a gwerthuso gwaith ymarferol  Trafod y dulliau a’r technegau a ddefnyddir i weld pa mor drylwyr yw dealltwriaeth y dysgwyr.  **Taflenni gwaith 13 i 17** |